Мұнайгазды алқап — Қазақстан Энциклопедиясы
"Мұнайгазды алқап — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Мұнайгазды алқап — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Мұнайгазды алқап — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 174
TEXT: Қазақстан Энциклопедиясы Мұнайгазды алқап - көбінесе аймақтық масштабтағы геологиялық нысандарға сәйкес келетін және бір-біріне іргелес мұнайгазды аудандар мен белдемдерді біріктіретін мұнайгазды провинцияны мұнай геологиясы тұрғысынан аудандастыру бірлігі. Мұнайгазды алқап өз ауқымындағы аудандар құрылысының, оларда мұнай мен газ қалыптасуының және жинақталуының, сол сияқты аталған аудандардың шөгінді тыс қалыптасуы кезіндегі геологиялықдаму тарихының ортақтығымен сипатталады. Мұнайгазды алқаптарды даралау барысында ең алдымен мұнайгазды провинцияның тектоникалық ерекшеліктері, ал екінші кезекте оның геохимиялық және литологиялық сипаттары және алапаралық алқаптарды жекелеуге болады. Мұнайгазды алқаптардың мұнай мен газ кіріктіруін тектоникалық тұрғыдан қадағалау мүмкіндігі толықтай жүзеге асқан жағдайда олардың шекаралары аймақгықкөтерілімдердің ең көтеріңкі бөлекшелері арқылы, немесе аймақтық ойыстардың ең түсіңкі өңірлерінің өстік сызығы арқылы жүргізіледі. Аталған шекараларды аймақгық көтерілімдердің баурайлары арқылы да жүргізуге болады, бұл жағдайда мейілінше түсіңкі бөлекшелер және оларды бір-бірінен бөлетін біршама көтеріңкі бөлікшелер дараланатын болады. Соңғы тәсіл бүкіл мұнайгазды алқап аумағындағы мұнайдың немесе газдың қоры біркелкі өңірлерді жекелеп қарауға мүмкіндік береді. Мұнайгазды алқап мысалдары ретінде Ферғана, немесе Париж мұнайгазды алқаптарынын, немесе өзіміздің Каспий маңы мұнайгазды алқабын атауға болады. Мұнай және газ геологиясы танымдық және кәсіптік-технологиялық терминдерінің түсіндірме сөздігі. Анықтамалық басылым
